alexandrainst/scandi-wiki huggingface dataset:
Proud Mary

«Proud Mary» er en sang av det amerikanske rockebandet Creedence Clearwater Revival, som ble gitt ut på albumet Bayou Country i 1969. Sangen, som er skrevet av John Fogerty, ble gitt ut på singel senere samme år. Singelen nådde andreplass på Billboard Hot 100 i USA, og er en av bandets mest kjente sanger.

John Fogerty skrev «Proud Mary» i løpet av to timer etter han kom hjem etter å ha blitt utskrevet fra Nasjonalgarden. Gitarriffet var inspirert fra starten på Beethovens femte symfoni, mens han tok tittelen «Proud Mary» fra en notatblokk hvor han tidligere hadde listet opp idéer til framtidige sangtitler. Fogerty bestemte seg for å skrive teksten om en elvebåt ettersom han syntes at riffet hadde «bevegelsene til en båt» når han la til rytme på det.

En rekke artister og band har gitt ut coverversjoner av sangen. Den kanskje mest kjente er soul-versjonen som Ike & Tina Turner ga ut i 1971 på albumet Workin' Together, som ble utgitt på singel og nådde 4. plass på Billboard-lista i USA. Singelen kom også på 5.-plass i Nederland og på "US Billboard Hot R&B Songs" i USA, 11.-plass i Canada, 16.-plass i Belgia, 21.-plass i Tyskland, 57.-plass i Italia. Singelen vant en Grammy i kategorien Best R&B Performance by a Duo or Group with Vocal, og ble i 2003 introdusert i Grammy Hall of Fame.

Tina Turner utga også sangen som soloartist i 1993 på albumet What's Love Got to Do with It. Sangen ble gitt ut på singel senere samme år, og kom på 40.-plass i Skottland og 62.-plass i Storbritannia.

Solomon Burke ga ut en versjon av sangen som også ble en mindre hit i 1969. John Fogerty roste Burke sin versjon av sangen. En versjon av Checkmates, Ltd ble også en mindre hit i USA og Frankrike samme år.

Elvis Presley sang ofte «Proud Mary» under sine konserter på begynnelsen av 1970-tallet, og hans versjoner finnes på albumene On Stage fra 1970 og An Afternoon in the Garden, utgitt i 1972. Også mange andre artister har spilt «Proud Mary» på konserter. Blant dem er Status Quo, Rod Stewart og Bruce Springsteen.

Referanser

Creedence Clearwater Revival-sanger
Ike & Tina Turner-sanger
Ike & Tina Turner-singler
Tina Turner-sanger
Tina Turner-singler
Sanger fra 1969
Singler fra 1969
Singler fra 1971
Singler fra 1993
Talent Suomi

Talent Suomi er et finsk TV-program med samme format som America's Got Talent, Norske Talenter, Britain's Got Talent, Talang, Talent Danmark osv. Vinneren av den første sesongen i 2007 ble beatboxeren Aleksi Vähäpassi.

Got Talent-serier
Helge Waal

Helge Waal (født 24. april 1940) er en norsk professor i psykiatri og har rusmisbruk og avhengighet som fagfelt. Han er professor emeritus ved Senter for rus- og avhengighetsforskning (SERAF), og ble i 2003 tildelt Fagrådets pris for godt rusfaglig arbeid av Det medisinske fakultet i Oslo. I 2008 ble hans forskning og rolle som veileder utsatt for kritikk fra flere hold.

Han var direktevalgt medlem av Røa bydelsutvalg for Sosialistisk Venstreparti i perioden 1999–2003. Helge Waal har skrevet en rekke fagbøker. I 2016 publiserte han lærebok i rus medisin (Rus og avhengighet) sammen med Jørg Mørland. Han har også publisert 'Det urolige hjerte' (1991), biografi til hans mor Nic Waal som er en berømte barnepsykiater. 

Kongen utnevnte i 2010 Waal til ridder av 1. klasse av St. Olavs Orden «for hans innsats innen rusmiddelforskning og behandling.»

Referanser

Eksterne lenker  
 

Norske medisinprofessorer
Norske psykiatere
Riddere av 1. klasse av St. Olavs Orden
Arkeologiåret 2008

Arkeologiåret 2008 er en oversikt over blant annet utgravninger, fødte og avdøde personer med tilknytning til arkeologi i 2008.

Ekspedisjoner
…

Utgravninger
Mars: Den første utgravingen innenfor sarsensirkelen siden 1964 blir startet ved Stonehenge.
Oktober: Oxford Archaeology starter utgravninger i forbindelse med veiutbygging nær Weymouth i Dorset. Året etter avdekker de en massegrav fra vikingtiden ved Ridgeway Hill.

Publikasjoner

Funn

Juli
Et mulig nytt gravsted KV65 blir funnet i Kongenes dal, nær dagens Luxor i Egypt.

September
Ett skip fra Vikingtiden blir funnet i landsbyen Salme, Saaremaa i Estland. Det er levninger etter sju menn i skipet. Mange våpen, hverdagslige gjenstander, ting benyttet til spill og dyrerester ble også funnet.

Oktober
Den 9. oktober finner serbiske arkeologer en kobberøks i Prokuplje i Serbia som er antatt å være 500-800 år elder enn den faktiske begynnelsen av kobberalderen. Funnet antyder at mennesket benyttet metall tidligere enn det som tidligere var trodd.

November
En nederlandsk amatør oppdager 109 keltiske mynter fra 1. århundre nær Maastricht. Arkeologer rapporterer at myntene ble laget av Eburones. 39 av myntene var av gull noe som gjør dette til det første keltiske gullfunn i Nederland.

Priser
Juni: Arkeolog Larry Zimmerman mottar Peter Ucko Memorial Award ved World Archaeological Congress I 2008 avholdt i Dublin, Irland.
James Wiseman mottar Gullmedalje for fremragende innsats innen arkeologi av Archaeological Institute of America (AIA).
Robert Hedges mottar Royal Medal (for arkeologi) med begrunnelsen:  «Som anerkjennelse av hans bidrag til den hurtige utviklingen av massespektrometri og karbondatering teknikker.»

Andre hendelser

Dødsfall
 2. mars – Jørgen Jensen, dansk arkeolog, forfatter og museumsinspektør (født 1936)
 4. mars – Knut Odner, norsk arkeolog og sosialantropolog (født 1924)
 15. mai – Ottar Grønvik, norsk runeforsker og filolog (født 1916)
 29. juni – Frédéric L. Bastet, nederlandsk klassisk arkeolog, historiker og forfatter (født 1926)
 4. oktober – Paul Åström, svensk oldtidsforsker (født 1929)
 26. oktober – Michele Piccirillo, italiensk katolsk fransiskanerprest, arkeolog og bibelteolog (født 1944)

Referanser

Se også
Enrique de Malaca

Enrique av Malakka (født ca. 1495, død etter 1521), også kjent som Henrich/Henrique og Enrique el Negro, var en malayisk eller filippinsk slave som kan ha vært det første mennesket som reiste jorda rundt. Enrique ble Ferdinand Magellans personlige slave og malaytolk i 1511. Han var med på Magalhães' jordomseiling i 1519-1521, og hadde dermed reist jorda da han kom til Asia og derfor før Juan Sebastián Elcano. Da Magalhães døde, skulle Enrique egentlig settes fri, men Elcano nektet, så Enrique rømte. Han kan også ha blitt drept samtidig med Magalhães.

Slaveri
Dødsår ikke oppgitt
Cao Kun

Cao Kun (kinesisk: 曹锟; pinyin: Cáo Kūn; Wade-Giles: Ts'ao K'un; stilnavn: Zhongshan 仲珊) født 12. desember 1862 i Tianjin i Kina, død 15. mai 1938 samme sted) var en kinesisk politiker og militær, tilhørende Beiyangklikken og senere Zhiliklikken. Han var Republikken Kinas president årene 1923–1924. 

Cao begynte sin militære løpebane som vanlig soldat. Han ble sendt til krigsskolen og ble uteksaminert derfra i  1890. Han ble deretter lærer ved samme skole og i 1895 leder for en moderne soldatutdannelse. I 1901 ble han regimentskommandant og i 1902 brigadesjef, og fikk kort derpå generals rang. Cao var 1903–1905 militærkommandant i Mukden, derpå til 1911 i Jilin.

Han bekjempet Xinhairevolusjonen i 1911 og ble samme år øverstkommanderende ved den øvre del av  Yangtzefloden. 

Cao ble i 1915 sendt av Yuan Shikai for å bekjempe general Cai Es opprør. I 1916 ble han militærguvernør i provinsen Zhili og bekjempet 1917–1919 effektivt de inntrengende sørkinesiske styrker. Cao gav i 1920 sin støtte til Wu Peifu ved den systemforandring denne da avstedkom.

Han lyktes i oktober 1923 ved hjelp av storstilt kjøp av stemmer å bli valgt til Republikken Kinas president. Hver eneste representant som gikk med på å stemme på ham, fikk 5000 sølvdollar. En av Cao Kuns første embedshandlinger som president ble å promulgere den nye kinesiske grunnlov av 1923. Den var kommet raskt i stand, og ble ansett som landets mest demokratiske og progressive så langt. Men likesom de tidligere ble den ignorert når det kom til praktisk politikk. 

Han ble imidlertid allerede høsten 1924 tvunget av «den kristne generalen» Feng Yuxiang til å nedlegge sin presidentverdighet, som i november samme år ble provisorisk overtatt av Huang Fu.

Referanser

Eksterne lenker 
  

Personer fra Tianjin
Kinas presidenter
Kinesiske marskalker
Richard Cresswell

Richard Paul Wesley Cresswell (født 20. september 1977 i Bridlington) er en engelsk fotballtrener og tidligere fotballspiller. Cresswells posisjon på banen var angrep, og han har tidligere spilt for blant andre York City, Mansfield Town, Sheffield Wednesday, Leicester City, Preston North End og Leeds United.

Cresswell spilte 42 kamper for Stoke City sesongen 2007/2008 og skårte 11 mål.

Referanser

Eksterne lenker 
 

Engelske fotballspillere
Engelske fotballtrenere
Fotballspillere for York City FC
Fotballspillere for Mansfield Town FC
Fotballspillere for Sheffield Wednesday FC
Fotballspillere for Leicester City FC
Fotballspillere for Preston North End FC
Fotballspillere for Leeds United FC
Fotballspillere for Stoke City FC
Fotballspillere for Sheffield United FC
Fotballspillere for Tadcaster Albion AFC
Fotballtrenere for York City FC
Personer fra East Riding of Yorkshire
Fødsler i 1977
Leon Cort

Leon Terence Anthony Cort (født 11. september 1979 i Southwark) er en engelsk fotballspiller som spiller for Charlton Athletic. Han spiller i forsvar. Han har tidigere spilt for Millwall, Forest Green Rovers, Stevenage Borough, Southend United, Hull City, Crystal Palace og Stoke City.

Eksterne lenker 
 

Engelske fotballspillere
Fotballspillere for Millwall FC
Fotballspillere for Forest Green Rovers FC
Fotballspillere for Stevenage FC
Fotballspillere for Southend United FC
Fotballspillere for Hull City AFC
Fotballspillere for Crystal Palace FC
Fotballspillere for Stoke City FC
Fotballspillere for Burnley FC
Fotballspillere for Preston North End FC
Fotballspillere for Charlton Athletic FC
Personer fra London
Fødsler i 1979
Tegneserieåret 2008

Tegneserieåret 2008 er en oversikt over hendelser, fødte og avdøde personer med tilknytning til tegneserier i 2008.

Hendelser
9. januar – Teen Titans: The Lost Annual, forsinket siden 2003, utkommer.
23. januar – Hellblazer #240 markerer 20-årsjubileumsnummeret.

Prisvinnere
Kultur- og kirkedepartementets tegneseriepris: Sigbjørn Lilleeng for Nebelgrad Blues 4 - Eksossolo
Sproingprisen: Pushwagner for Soft City 
Reuben Award: Dave Coverly

Utgivelser

Norge 
Båter mot bølgene av Esben Slaatrem Titland
Hjertemosaikk 4 av Tor Ærlig
Hjertemosaikk 5 av Tor Ærlig
Høytiden av Rui Tenreiro
Kjæle av Kirjan Waage
Mens vi venter på dommedag bind I av Christopher Nielsen
Nebelgrad Blues Bok 1 Traktorfuzz av Sigbjørn Lilleeng
Nebelgrad Blues Bok 2 Eksossolo av Sigbjørn Lilleeng
Tegneserier 1993 – 2008 av Roy Søbstad

Manga

Manhwa

Pseudomanga

Fødsler

Dødsfall
Arne Tumyr

Arne Tumyr (født 1933) er en norsk presse- og foreningsmann. Han har hatt verv som lokallagsleder og fylkesleder Human-Etisk Forbund (HEF), men det kom til brudd mellom HEF og Tumyr da flertallet i organisasjonen var imot hans syn på islam, som det ikke anså som religionskritikk. Fra 2007 til 2014 ledet han Stopp islamiseringen av Norge (SIAN).

Arbeid 
Arne Tumyr begynte som journalistlærling i avisa Nordlands Framtid i Bodø i 1956. Han var redaksjonssekretær i Sunnmøre Arbeideravis og seinere journalist i Bergens Arbeiderblad. I 1970 ble han ansatt som redaktør i Larvik-avisa Nybrott og hadde den stillingen til den ble lagt ned i 1984. Deretter ble han redaktør i avisa Sørlandet.

Tumyr dannet Human-Etisk Forbunds bergensavdeling i 1967. Han ble siden fylkesleder for Human-Etisk Forbund (HEF) i Vest-Agder og aktiv medlem av Fremskrittspartiet. Han ble bedt om å trekke seg fra vervet etter det innvandringskritiske leserinnlegget «Stopp islamiseringen av Norge» i Fædrelandsvennen i 1999.

Tumyr skrev mens han var fylkesleder i HEF to leserinnlegg hvor han uttrykte sterk støtte til Øystein Hedstrøm og Vidar Kleppe. Han sammenlignet der islam med nazismen, og mente at «Hedstrøm og Kleppe vil om 100 år fremstå som lysende enere – fordi de advarte mot en slik politisk kult».

Styreleder Brit Nustad i HEF uttalte at Tumyrs meninger «oser av menneskeforakt og spiller på fremmedfrykt og rasisme». Tumyr gikk til sak, og i 2005 ble HEF dømt for ærekrenkelser og til å betale oppreisning.

Arne Tumyr var lenge medlem av Det norske Arbeiderparti, men skiftet til Fremskrittspartiet og var en periode leder for lokallaget i Kristiansand. Han er i dag ikke medlem av noe politisk parti, men var i fra 2007 til årsmøtet i 2014 formann for Stopp islamiseringen av Norge (SIAN).

Tumyr har også skrevet debattbøkene Knut Hamsun og hans kors (utgitt på Norgesforlaget 1996) og Vardene brenner! (Kolofon forlag 2008). Ifølge forlagets omtale tas det i Vardene brenner! «et oppgjør med jødedommen, kristendommen og islam», og islam omtales som et «totalitært system».

Breivik-saken 
I forbindelse med rettssaken mot terroristen Anders Behring Breivik våren 2012 sa Arne Tumyr i flere intervjuer at han tok avstand fra Breiviks handlinger og ideologi, men sluttet seg til enkelte av hans islamkritiske utspill, for eksempel at «islam er en trussel mot det europeiske og norske samfunn».

Referanser

Eksterne lenker 
 Intervju i nettavisen 2009

Norske redaktører
Norske humanetikere
Journalister i norske lokalaviser
Norske sakprosaforfattere
Norske aktivister
So You Think You Can Dance (sesong 5)

So You Think You Can Dance, forkortet SYTYCD, er en amerikansk talentkonkurranse. I USA sendes programmet på kanalen Fox, mens det i Norge blir sendt på TVNorge. Sesong fem hadde premiere i USA 21. mai 2009, mens i Norge hadde programmet premiere 4. juli 2009. Vinneren av sesong 5 ble Jeanine Mason, der hun slo Brandon Bryant, Evan Kasprzak og Kayla Radomski i finalen.

Personell
Programleder: Cat Deeley
Faste dommere:
Nigel Lythgoe
Mary Murphy
Gjestedommere:
Adam Shankman
Lil' C
Toni Basil
Mia Michaels
Tyce Diorio
Debbie Allen
Ellen DeGeneres

Audition
Som siden i 2006, er nedre aldersgrense 18 år, og 30 år er øverste. Deltagere som er over 30, kan få en opptreden på programmet uansett, men personen kan ikke komme videre. De som gikk videre fra audition gikk til Vegas-uken, der dommerne valgte topp 20. Auditionrunden for sesong 5 ble holdt i disse byene:
Brooklyn, New York
Miami, Florida
Los Angeles, California
Denver, Colorado
Memphis, Tennessee
Seattle, Washington

Topp 20

Kvinner
{|class="wikitable"
|-align="center"
|bgcolor="lightgrey"|Plass
|bgcolor="lightgrey"|Finalist|bgcolor="lightgrey"|Alder|bgcolor="lightgrey"|Hjemby|bgcolor="lightgrey"|Spesialitet|bgcolor="lightgrey"|Utstemt|-
|1.-plass
|Jeanine Mason
|18
|Miami, Florida
|Moderne
|Vinner
|-
|4.-plass
|Kayla Radomski
|18
|Aurora, Colorado
|Jazz
|6. august
|-
|5.-plass
|Melissa Sandvig
|29
|Los Alamitos, California
|Ballett
|30. juli
|-
|6.-plass
|Janette Manrara
|25
|Miami, Florida
|Salsa
|23. juli
|-
|7.-plass
|Randi Evans
|23
|Orem, Utah
|Moderne
|16. juli
|-
|8.-plass
|Caitlin Kinney
|21
|Annapolis, Maryland
|Moderne
|9. juli
|-
|9.-plass
|Karla Garcia
|23
|Brooklyn, New York
|Jazz
|2. juli
|-
|10.-plass
|Asuka Kondoh
|25
|San Francisco, California
|Selskapsdans
|25. juni
|-
|11.-plass
|Ashley Valerio
|22
|Mesa, Arizona
|Jazz
|18. juni
|-
|12.-plass
|Paris Torres
|19
|Issaquah, Washington
|Moderne
|11. juni
|}
Menn

</center>

Dommernes favorittnumreFet skrift''' = finalist

Turné
So You Think You Can Dance var igjen på turné i 40 byer i USA og 1 by i Canada, Toronto. 9. juli 2009 avslørte Nigel Lythgoe at Caitlin Kinney og Phillip Chbeeb fikk være med på turnéen sammen med de 10 beste. Sesong 2, 3 og 4 var det kun de topp 10 som fikk være med på turnéen.

Priser

Emmy Awards

Teen Choice-priser

Eksterne lenker
 So You Think You Can Dance's offisielle side

So You Think You Can Dance
Anne Steinsvik Nordal

Anne Liv Steinsvik Nordal (født 8. mars 1949 i Volda) er en norsk forfatter og språkkvinne. Hun var fra 2005 til 2012 ansatt som daglig leder for Nasjonalt senter for nynorsk i opplæringa. Der jobbet hun blant annet for mer sidemålsundervisning og fortsatt sidemålskarakter for bokmålselevene.  

Nordal har hatt flere verv i Noregs mållag og Volda mållag. Hun har tidligere vært høgskolelektor ved Høgskulen i Volda.

Steinsvik Nordal er utdannet cand.philol. med hovedfag i norskdidaktikk (fagdidaktikk) fra Universitetet i Oslo.

Bøker 
 Didaktiske perspektiv på Nynorskopplæringa (2005), ISBN 9788276612363

Referanser

Eksterne lenker 
 Nynorsksenteret - Anne Steinsvik Nordal
 Høgskulen i Volda – Anne Steinsvik Nordal

Norske lingvister
Norske forfattere
Nynorskforkjempere
Adam Ant

Stuart Leslie Goddard (født 3. november 1954 i Marylebone i London) er en britisk musiker, kjent som Adam Ant, og forgrunnsfigur og vokalist i Adam and the Ants, og som skuespiller.

Begynnelsen 
Goddards første band var Bazooka Joe, hvor han spilte bassgitar. Som support band for Sex Pistols fikk han inspirasjon, og bestemte seg for å forlate bandet og starte bandet B-Sides. Etter et nervøst sammenbrudd og selvmordforsøk, og etter at han kom ut fra sykehuset, tok han navnet Adam Ant. B-Sides spilte aldri noen konserter, og bandet bla snart oppløst.

Adam and the Ants 

Han startet bandet Adam and the Ants i 1977, og ga ut tre album hvor 2 solgte til platinaplate. Bandet ble kreditert for å ha vært med å skape overgangen mellom punk og new wave, og var en del av new romantic-sjangeren. Adam oppløste bandet i mars 1982.

Solokarriere 
Han gikk solo etter at The Ants var oppløst, og ga ut albumet Friend or Foe samme år. Fra albumet kom singlen Goody Two Shoes som ble en hit med førsteplass på hitlistene i Storbritannia og Australia, og en 12.-plass i USA.

Annet 
Goddard lider av bipolar lidelse, noe som har gjort at han flere ganger har blitt straffet for hærverk og trusler, samt tvangsinnlagt på psykiatrisk sykehus.

Han har vært gift to ganger, og har en datter fra det siste ekteskapet.

Diskografi 
Adam and the Ants
 Dirk Wears White Sox (1979) – Gullplate
 Kings of the Wild Frontier (1980) – Platinaplate
 Prince Charming (1981) – Platinaplate

Adam Ant
 Friend or Foe (1982) – Gullplate
 Strip (1983) – Sølvplate
 Vive Le Rock (1985)
 Manners and Physique (1990)
 Wonderful (1995)
 Adam Ant is the Blueblack Hussar In Marrying The Gunner's Daughter (2013)

Filmografi 
 Jubilee (1977)
 Cannon and Ball Show (1982) TV Episode 
 The Equalizer (1985) TV Episode
 Honda reklame med Grace Jones (1986)
 Amazing Stories Season 2 (1986)
 Nomads (1986)
 Amazing Stories (1987) TV-episode
 Slam Dance (1987)
 Sledge Hammer! (1987) TV-episode
 Cold Steel (1987)
 World Gone Wild (1988)
 Out of Time (1988)
 Trust Me (1989)
 Midnight Heat (1991)
 Tales from the Crypt (1992) TV-episode
 Spellcaster (1992)
 Northern Exposure (1992) TV-episode
 Love Bites (1993) 
 Acting on Impulse (1993) 
 Batman: The Animated Series (1995) TV-episode
 Cyber Bandits (1995)
 Desert Winds (1995)
 Drop Dead Rock (1995)
 Lover's Knot (1996) 
 Face Down (1997)
 Sweetwater (1999) 
 La Femme Nikita (1999) TV-episode
 Junk'' (2003) (kortfilm)

Referanser

Eksterne lenker 
 
 
 

Engelske sangere
Engelske skuespillere
Personer fra London
Fødsler i 1954
Bojarenes inntogsmarsj

«Bojarenes inntogsmarsj» («Bojarernes indtogsmarsch») er et musikkstykke fra 1895 av Johan Halvorsen. Det er brukt som kjenningsmelodi til Ønskekonserten i NRK radio.

Eksterne lenker
 Marsjen (og Ønskekonserten) i NRK

Marsjer
Madagaskar (film)

Madagaskar er en amerikansk animasjonsfilm 

Den ble produsert av DreamWorks og utgitt 27. mai 2005. Filmen er skrevet og regissert av Eric Darnell og Tom McGrath, og produsert av Mireille Soria, Mark Burton, og Billy Frolick.

Blant de originale engelske stemmene i filmen er Chris Rock, Ben Stiller, Jada Pinkett Smith, David Schwimmer, Sacha Baron Cohen, Cedric the Entertainer, og Andy Richter.

Handling 
Filmen handler om en løve, en sebra, en flodhest og en sjiraff fra Central Park Zoo i USA. De fire dyrene har tilbragt hele livet i lykkelig fangenskap, men etter å ha rømt blir de sendt tilbake til Afrika, og havner på øyen Madagaskar. Hovedkonflikten i filmen er mellom vennskap og natur. I løpet av filmen bryter vennskapet mellom løva og de andre sammen, og løven gjør forsøk på å spise vennene sine. Til slutt er det likevel vennskapet som viser seg å være det sterkeste.

Rolleliste

Engelsk originalversjon 
 Ben Stiller som Alex
 Chris Rock som Marty
 Andy Richter som Mort
 David Schwimmer som Melman
 Jada Pinkett Smith som Gloria
 Sacha Baron Cohen som Kong Julien
 Cedric the Entertainer som Maurice
 Tom McGrath som Skipper
 John DiMaggio som Rico
 Chris Miller som Kowalski
 Christopher Knights som Private
 Conrad Vernon som Mason

Norsk versjon 
 Christoffer Staib som Løven Alex
 Jan Gunnar Røise som Zebraen Marty
 Bård Tufte Johansen som Giraffen Melman
 Ane Dahl Torp som Flodhesten Gloria
 Robert Stoltenberg som Kong Julien
 Johannes Joner som Lemuren Maurice
 Anders Hatlo som Lederpingvinen
 Hauk Heyerdahl

Oppfølgerfilmer 
I 2008 hadde oppfølgeren Madagaskar 2 premiere.

I 2012 hadde Madagaskar 3: Full rulle i Europa premiere.

Eksterne lenker 
 
 

Animerte eventyrfilmer fra USA
Animerte barnefilmer fra USA
Filmer fra 2005
DreamWorks-filmer
Engelskspråklige filmer
Animerte filmkomedier fra USA
Hamburg International

Hamburg International var et flyselskap med base i Hamburg i Tyskland. Selskapet flydde charter fra Tyskland og Luxembourg til feriedestinasjoner ved Middelhavet fra mindre steder i Europa. Selskapet utførte også spesialcharter- og ad hoc-flyvninger. Hovedbasen var Flughafen Hamburg, mens selskapet hadde baser i Luxemburg, Priština, Saarbrücken og Friedrichshafen.

Hamburg International ble grunnlagt i juli 1998 og begynte med flyvninger den 28. april 1999. Selskapet ble eid av et styret og lokale investorer. I mars 2007 hadde Hamburg International 215 ansatte. I 2010 gikk selskapet konkurs, og alle flygninger opphørte med umiddelbar virkning.

Flåte 

Hamburg International hadde i mai 2009 en flåte på i alt 12 fly. Selskapet hadde en ordre på 4 stk Airbus A319-100 og 3 stk Airbus A320-200.

Referanser

Eksterne lenker 
 

Tidligere tyske flyselskaper
Flyselskaper etablert i 1998
Transport i Hamburg
Flyselskaper nedlagt i 2010
Arend Friedrich August Wiegmann

Arend Friedrich August Wiegmann (født 2. juni 1802 i Braunschweig, død 15. januar 1841) var en tysk zoolog.

Han studerte medisin og filologi ved Universitetet i Leipzig, og var deretter assistenten til Martin Lichtenstein i Berlin. I 1828 ble han professor i Köln, og to år etter ekstraordinær professor ved Humboldt-universitetet i Berlin.

Tyske zoologer
Personer fra Braunschweig
Donkeymann

₥Donkeymann (fra engelsk donkeyman – eselmann) er en betegnelse som ble brukt på en erfaren mann i maskinrommet på dampskip. Betegnelsen ble gjerne brukt på en erfaren seiler som manglet formell utdannelse eller sertifikater.

Uttrykket nyttes også i donkeyboiler, en donkeykjele. En donkeykjele er for eksempel en tønne med vann montert over et ildsted.

Se også
 Mannskap
 Skipsbesetning

Eksterne lenker 
 www.museumoflondon.org.uk: A donkeyman's story

Maritime ord og uttrykk
Sjøfartsyrker
Artikler i sjøfart-prosjektet
John Woo

John Woo (吴宇森, pinyin: Wú Yǔsēn; født 1. mai 1946 i Guangzhou i Kina) er en kinesisk filmregissør og manusforfatter som fremst er kjent for sine voldsomme actionfilmer. 

Woo vokste opp i Hongkong. Woo gikk på Concordia Lutheran School der, og fikk en kristen oppdragelse. Hans kristne bakgrunn skinner ofte gjennom i hans filmer.

Woo begynte sin karriere som filmregissør i Hongkong. Hans internasjonale gjennombrudd kom med filmer som A Better Tomorrow (1986) og The Killer (1989). Hovedrolleinnehaveren i Woos hongkongbaserte filmer var ofte Chow Yun-Fat. Fra og med 1993 bor og virker Woo i USA og hans første Hollywood-film kom det året: Hard Target med Jean-Claude Van Damme i hovedrollen. Face/Off (1997) og Mission: Impossible 2 har vært Woos hittil fremste suksesser i USA.

Filmer i utvalg 
 A Better Tomorrow (1986)
 A Better Tomorrow II (1987)
 The Killer (1989)
 Bullet in the Head (1990)
 Hard-Boiled (1992)
 Hard Target (1993)
 Broken Arrow (1996)
 Face/Off (1997)
 Mission: Impossible 2 (2000)
 Windtalkers (2002)
 Paycheck (2003)
 All the Invisible Children (2005)
 ''Red Cliff (2008)

Referanser

Eksterne lenker 
 

Kinesiske regissører
Personer fra Guangzhou
Personer fra Hongkong
Fødsler i 1946